Id-Deċiżjoni tal-Kummissjoni
ta’ l-4 ta’ Marzu 1998
li temenda d-Deċiżjoni 97/569/KE dwar it-tħejjija ta’ listi proviżorji ta’ stabbilimenti minn pajjiżi terzi li minnhom l-Istati Membri jawtoriżżaw l-importazzjoni ta’ prodotti tal-laħam
(Test b’relevanza għaż-ŻEE)
(98/220/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tħejjija, għall-perjodu temporanju, listi proviżorji ta’ stabbilimenti minn pajjiżi terzi li minnhom l-Istati Membri huma awtorizzati sabiex jimportaw ċerti prodotti ta’ origini mill-annimali, prodotti mis-sajd jew molluski ħajjin bi-valvoli [1], kif l-aħħar emendata bid-Deċiżjoni tal-Kunsill 97/34/KE [2], u b’mod partikolari l-Artikolu 2(4) tagħha,
Billi listi provisorji ta’ stabbilimenti f’pajjiżi terzi li jipproduċu prodotti tal-laħam tħejjew bid-Deċiżjoni tal-Kummissjoni 97/569/KE [3], kif l-aħħar emendata bid-Deċiżjoni tal-Kummissjoni 98/163/KE [4];
Billi ċ-Ċili, il-Kroazja u s-Slovvakja bagħtu lista ta’ stabbilimenti li jipproduċu prodotti tal-laħam tat-tjur u li għalihom l-awtoritajiet responsabbli jiċċertifikaw li stabbiliment hu skond ir-regoli tal-Komunità;
Billi lista provviżorja ta’ stabbilimenti li jipproduċu prodotti tal-laħam tat-tjur tista’ għalhekk titħejja għaċ-Ċili, il-Kroazja u s-Slovvakja; billi d-Deċiżjoni 97/569/KE għandha għalhekk tiġi hekk emendata;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
L-Anness li jinsab ma’ din id-Deċiżjoni huwa miżjud ma’ l-Anness li jinsab mad-Deċiżjoni 97/569/KE.
L-Artikolu 2
Din id-Deċiżjoni għandha tidħol fis-seħħ mill-20 ta’ Frar 1998.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fl-4 ta’ Marzu 1998.